CELEX: 32019D0022(01)
Language: bg
Date: 2019-07-22 00:00:00
Title: Решение (ЕС) 2019/1312 на Европейската централна банка от 22 юли 2019 година за изменение на Решение (ЕС) 2016/810 (EЦБ/2016/10) относно втора поредица от целеви дългосрочни операции по рефинансиране (ЕЦБ/2019/22)

2.8.2019   
               
               
                  BG
               
               
                  Официален вестник на Европейския съюз
               
               
                  L 204/123
               
            
         РЕШЕНИЕ (ЕС) 2019/1312 НА ЕВРОПЕЙСКАТА ЦЕНТРАЛНА БАНКА
         от 22 юли 2019 година
         за изменение на Решение (ЕС) 2016/810 (EЦБ/2016/10) относно втора поредица от целеви дългосрочни операции по рефинансиране (ЕЦБ/2019/22)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз, и по-специално член 127, параграф 2, първо тире от него,
         като взе предвид Устава на Европейската система на централните банки и на Европейската централна банка, и по-специално член 3.1, първо тире, член 12.1, член 18.1, второ тире и член 34.1, второ тире от него,
         като взе предвид Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (ЕЦБ/2014/60) (1),
         като има предвид, че:
         
                     (1)
                  
                  
                     Съгласно член 1, параграф 4 от Насоки (ЕС) 2015/510 (ЕЦБ/2014/60) Управителният съвет може по всяко време да променя средствата, инструментите, изискванията, критериите и процедурите за изпълнение на операциите по паричната политика на Евросистемата.
                  
               
                     (2)
                  
                  
                     На 28 април 2016 г. в стремежа си да изпълни задачата си да поддържа ценовата стабилност и да засили трансмисията на паричната политика чрез по-нататъшно стимулиране на кредитирането на банките на нефинансовия частен сектор Управителният съвет прие Решение (ЕС) 2016/810 на Европейската централна банка (ЕЦБ/2016/10) (2). В това решение се предвиди да бъдат извършвани втора поредица целеви дългосрочни операции по рефинансиране (ЦДОР-II) през периода от юни 2016 г. до март 2017 г.
                  
               
                     (3)
                  
                  
                     На 7 март 2019 г. с цел да се подпомогне запазването на благоприятните условия за банково кредитиране и да се подкрепи нерестриктивната позиция на паричната политика в държавите членки, чиято парична единица е еврото, Управителният съвет реши да извърши нова поредица от седем целеви дългосрочни операции по рефинансиране (ЦДОР-III). Разпоредбите относно ЦДОР-III ще бъдат уредени в отделно решение.
                  
               
                     (4)
                  
                  
                     За да се улесни изчисляването на максималните размери на заявките за ЦДОР-III и вземайки предвид евентуални доброволни предсрочни погасявания на заети по ЦДОР-II суми, е необходимо да се измени срокът за уведомление за такива предсрочни погасявания.
                  
               
                     (5)
                  
                  
                     С цел на кредитните институции да се предостави достатъчно време да извършат оперативна подготовка за първата ЦДОР-III, настоящото решение следва да влезе в сила своевременно.
                  
               
                     (6)
                  
                  
                     Поради това Решение (ЕС) 2016/810 (ЕЦБ/2016/10) следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменения
            В член 6 от Решение (ЕС) 2016/810 (ЕЦБ/2016/10) параграфи 3 и 4 се заменят със следното:
            
               
                  „3.   С цел да се възползва от процедурата за предсрочно погасяване, участникът уведомява съответната НЦБ относно намерението си да извърши погасяване на датата за предсрочно погасяване съгласно процедурата за предсрочно погасяване поне две седмици преди датата на това предсрочно погасяване.
               
               
                  4.   Уведомлението, посочено в параграф 3, става задължително за участника две седмици преди датата за предсрочно погасяване, посочена в него. Ако до датата за погасяване участникът не изплати изцяло или частично дължимата сума съгласно процедурата за предсрочно погасяване, това може да доведе до налагането на имуществена санкция. Приложимата имуществена санкция се изчислява в съответствие с приложение VII към Насоки (ЕС) 2015/510 (ЕЦБ/2014/60) и съответства на имуществената санкция, която се прилага при неизпълнение на задълженията за адекватно обезпечаване и сетълмент на сумата, която е разпределена на контрагента във връзка с обратните сделки за целите на паричната политика. Налагането на имуществена санкция не засяга правото на НЦБ да използва средствата за правна защита, предвидени в случай на неизпълнение в член 166 от Насоки (ЕС) 2015/510 (ЕЦБ/2014/60).“;
               
            
         
         
            Член 2
            Влизане в сила
            Настоящото решение влиза в сила на 3 август 2019 г.
         
         
            Съставено във Франкфурт на Майн на 22 юли 2019 година.
            
               
                  За Управителния съвет на ЕЦБ
               
               
                  Председател на ЕЦБ
               
               Mario DRAGHI
            
         
         
            (1)  Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (ЕЦБ/2014/60) (Насоки относно общата документация) (ОВ L 91, 2.4.2015 г., стр. 3).
         
            (2)  Решение (ЕС) 2016/810 на Европейската централна банка от 28 април 2016 г. относно втора поредица от целеви дългосрочни операции по рефинансиране (ЕЦБ/2016/10) (ОВ L 132, 21.5.2016 г., стр. 107).